 **Ministerul Mediului, Apelor și Pădurilor**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistrița-Năsăud** |

**PROIECT DECIZIE din 22.07.2016**

privind solicitarea de emitere a avizului de mediu înregistrată la Agenţia pentru Protecţia Mediului Bistriţa-Năsăud sub nr. 7446/4.07.2016, în baza Certificatului de urbanism nr. 1410/17.06.2016 emis de Primăria Municipiului Bistrița, judeţul Bistriţa-Năsăud,

**în urma parcurgerii etapei de încadrare**, conform prevederilor H.G. nr. 1076/2004, privind stabilirea procedurii de realizare a evaluării de mediu pentru planuri şi programe, prin consultarea Comitetului Special Constituit, întrunit în data de 20.07.2016, **a informării publicului prin anunţuri repetate şi în lipsa comentariilor din partea acestuia,**

**AGENŢIA PENTRU PROTECŢIA MEDIULUI BISTRIŢA-NĂSĂUD**

**decide:**

# Planul Urbanistic Zonal – Extinderea intravilanului municipiului Bistrița în vederea realizării unei case de locuit, în judeţul Bistriţa-Năsăud, municipiul Bistrița, str. Valea Jelnei, limita UTR 33;

**titular**: **MARCU IOSIF** din municipiul Bistrița, str. Intrarea Zorelelor, nr. 2, sc. B, ap. 24;

**referitor la**: teren în suprafaţă de 1000m2, situat în municipiul Bistrița, str. Valea Jelnei, extravilan, cu destinația actuală fâneață,

**care propune**:

*- construirea unei case de locuit;*

*- locuința va avea regim de înălțime maxim D+P+1E+M;*

*- accesul se va realiza din DJ 173 Valea Jelnei.*

*- bilanțul teritorial pe zona studiată cuprinde:*

* *teren studiat – 1000 m2;*
* *suprafață construcție propusă – 173,8 m2;*
* *suprafață platforme, terase – 33,5 m2;*
* *suprafață alei pietonale - 30 m2;*
* *suprafață acces auto - 60 m2;*
* *grădină – 702,7;*

*- se asigură POT - 35 % și CUT – 1,2;*

*- asigurarea utilităților:*

* *alimentarea cu apă se realizează prin extinderea rețelei existente în zonă,*
* *apele uzate vor fi deversate la canalizare;*
* *alimentarea cu energie electrică – din rețeaua existentă în zonă;*
* *încălzire cu centrală termică pe lemn/gaz;*

***nu necesită evaluare de mediu și se adoptă fără aviz de mediu.***

**Motivele care au stat la baza luării deciziei etapei de încadrare (luând în considerare criteriile prevăzute în anexa 1 a HG nr.1076/2004) sunt următoarele:**

*- proiectul nu va influența activitățile viitoare, este o continuare a funcțiunii terenului din vecinătate, a zonei de locuințe individuale;*

*- PUZ respect condițiile impuse prin PUG al municipiului Bistrița;*

*- utilitățile (alimentare cu apă și canalizare) există în zonă, nu sunt probleme relevante pentru plan;*

*- funcțiunea terenului care face obiectul PUZ va fi de locuințe individuale, nu va afecta zona.*

*- amplasamentul nu este situat în zonă de arie naturală protejată, în zonă de protecţie specială sau în arie în care standardele de calitate ale mediului, stabilite de legislaţie, au fost depăşite;*

*- terenul studiat nu este expus riscurilor naturale (fenomene de instabilitate, inundabilitate ș.a.);*

*- planul nu constituie un risc pentru mediu sau sănătate.*

*Anunţul public privind depunerea solicitării de emitere a avizului de mediu a fost mediatizat prin publicare în presa locală, afişare pe site-ul şi la sediul A.P.M. Bistriţa-Năsăud.*

*Nu s-au înregistrat observaţii sau comentarii din partea publicului la anunțul de depunere.*

Prezenta decizie poate fi contestată în conformitate cu prevederile Hotărârii Guvernului nr. 1076/2004 şi ale Legii contenciosului administrativ nr. 554/5004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de realizare a evaluării de mediu pentru planuri şi programe, prevăzute de H.G. 1076/2004, cu respectarea prevederilor Legii contenciosului administrativ nr. 554/2004, cu modificările ulterioare.

Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în realizare a evaluării de mediu pentru planuri şi programe, se atacă odată cu decizia etapei de încadrare.

Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condițiile cerute de legislația în vigoare, considerându-se că acestea sunt vătămate într-un drept al lor sau într-un interes legitim.

Soluţionarea cererii se face potrivit dispoziţiilor Legii nr. 554/2004, cu modificările ulterioare.

Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştința publicului a deciziei finale revocarea respectivei decizii.

Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

**Procedura administrativă prealabilă este gratuită**.

DIRECTOR EXECUTIV, ŞEF SERVICIU

AVIZE, ACORDURI, AUTORIZAŢII,

biolog-chimist Sever Ioan ROMAN

ing. Marin Liviu Catarig

ÎNTOCMIT,

ing. Csilla Hapca